Klokken 08:30 2. juli 1893 la DS «Vesteraalen» ut fra Trondheim på den første hurtigruteseilingen med kaptein Richard With på broen. Skipet ankom Hammerfest snaue 3 døgn (67 timer og 30 minutter) etter avreisen fra Trondheim, en og en halv time før ruteplanen. Det første året var DS «Vesteraalen» det eneste hurtigruteskipet i drift, og gjorde all skepsis til skamme da hun gjennomførte vinterseilingene uten uhell.